**SVEUČILIŠTE U ZAGREBU FILOZOFSKI FAKULTET**

**IVANA LUČIĆA 3**

**10000 ZAGREB**

**OIB: 90633715804**

**RKP: 1958**

**OBRAZLOŽENJE OPĆEG DIJELA FINANCIJSKOG PLANA ZA 2024. - 2026. GODINU**

**PRIHODI I PRIMICI**

Ukupno planirani prihodi za 2024. godinu iznose 29.905.120 eura. Najveći dio prihoda u 2024. godini odnosi se na izvor 11 Opći prihodi i primici i iznose 27.274.294 eura čime se financira nastavna i istraživačka djelatnost te stručni rad. Ovi prihodi u 2025. godini iznose 27.351.992 eura, a u 2026. 27.365.937 eura. Na izvoru 11 prihodi su utvrđeni na temelju Sveučilišnih limita i usklađenosti sa prijedlogom resornog ministarstva odnosno usvojenim Državnim proračunom RH.

Kod redovne djelatnosti planirane su plaće i materijalna prava zaposlenika. Za plansko razdoblje 2024. ovaj iznos je 25.460.098 eura, a projekcija za 2025. iznosi 25.537.796 eura i za 2026. iznosi 25.551.741 eura. Programsko financiranje obuhvaća subvencije participacija školarina i potpore znanosti i za 2024. godinu veće je u odnosu na plan za 2023. godinu te iznosi 1.723.461 eura. Ovaj iznos isti je i u godinama projekcije.

Na izvoru 31 prihodi iznose 916.744 eura. Najveći dio prihoda planiran je od obavljanja dopunske djelatnosti, odnosno programa cjeloživotnog obrazovanja i stalnog usavršavanja koje izvode Centar za strane jezike, Croaticuma i Centar za obrazovanje nastavnika. Značajan dio planiranih prihoda čine školarine od poslijediplomskog specijalističkog studija, najamnine, naknade za izbor u zvanja, kotizacije i prihodi od stručnih projekata, elaborata i ekspertiza. Za naredno razdoblje planirani su isti godišnji iznosi.

Na izvoru 43 su prihodi u iznosu 1.106.360 eura. Najveći dio prihoda odnosi se na prihode od školarina prijediplomskih i diplomskih studija (cc 43%) i doktorskih studija (ca 35%). Prihodi od upisnina čine 15%, a ostalo izvanredni studij bibliotekarstva.

Na izvoru 51 su prihodi u iznosu 148.205 eura od trenutno aktivnih Erasmus + i ostalih EU projekata. Prihodi se ciklički ostvaruju.

Na izvoru 52 su prihodi od Hrvatske zaklade za znanost (HRZZ) u iznosu od 405.196 eura (za 2024. godinu) namijenjeni za projektno financiranje znanstvene djelatnosti i za financiranje doktoranada i poslijedoktoranada. Ministarstvo znanosti i obrazovanja financira lektorsku djelatnost. Očekujemo obavjest o prijenosu sredstava. Sveučilište u Zagrebu financira međunarodnu razmjenu nastavnika. Također očekujemo obavijest o prijenosu novčanih sredstava.

Prihodi na izvoru 61 planirani su u iznosu 40.304 eura za projekt neprofitne organizacije kojima je Fakultet partner.

**RASHODI I IZDACI**

Ukupni rashodi za 2024. godinu iznose 30.354.519 eura.

Najveći dio rashoda odnosi se na izvor 11 Opći prihodi i primici. Troškovi ovog izvora su rashodi za zaposlene u iznosu od 24.999.579 eura, dio materijalnih troškova u iznosu od 2.069.272 eura i oprema u iznosu od 205.443 eura.

Na izvoru 31 rashodi iznose 958.194 eura. Iz ovog izvora financiraju se rashodi za zaposlene i materijalni troškovi u odnosu 42:58 koji su potrebni za obavljanje dopunske djelatnosti.

Na izvoru 43 rashodi iznose 1.112.398 eura. U strukturi rashoda koji se pokrivaju iz ovog izvora izdaci za zaposlene planirani u iznosu ca 544.000 eura. Za nabavu opreme i knjiga planirano je 60.000 eura. U 2025. i 2026. godini planirani su viši rashodi jer su planirani veći rashodi za zaposlene.

Na izvoru 51 rashodi iznose 333.586 eura u 2024. godini. Rashodi se odnose na troškove vezane za provođenje EU projekta. U narednim godinama se smanjuju.

Na izvoru 52 rashodi iznose 635.743 eura za 2024. godinu. Izdaci za zaposlene doktorande iznose 277.000 eura, a ostali troškovi odnose se na materijalne rashode za provođenje projekata Zaklade i Erasmus projekta kojem smo koordinator. Troškovi u narednim godinama padaju uslijed završetka projekata.

Na izvoru 61 rashodi za 2024. iznose 40.304 eura.

**PRIJENOS SREDSTAVA IZ PRETHODNE I U SLIJEDEĆU GODINU**

Donos sredstava u 2024. godinu iznosi 449.399 eura. Najveći dio donosa se odnosi na izvor 52 - ostale pomoći koji iznosi 216.530 eura. Za EU projekte planiran je iznos ca 153.000 eura. K tome na izvoru 52 donos se odnosi na projekte HRZZ koji rashode po izvještajnom razdoblju imaju u 2024. godini. Donos na izvoru 51 - pomoći EU iznosi 185.381 eura namjenjen je plaćanje rashoda EU projekata. Na izvoru 31 - vlastiti prihodi donos se odnosi za pokrivanje planiranih rashoda za obavljanje dopunske djelatnosti.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 2.263.137,47 eura | 2.203.121.57 eura |
| Dospjele obveze | 4.411,77 eura | 4.396,78 eura |

Stanje obveza na 31. prosinca 2022. iznosi 2.263.137,47 eura. Nedospijele obveze iznose 2.258.725,70 eura, a odnose se na plaće i naknade za prosinac, režijske troškove, matrijalne troškove i ostale obveze za financijsku i nefinancijsku imovinu koje dospijevaju na naplatu u 2023. godini.

Dospijele obveze iznose 4.411,77 eura i podmirene su početkom 2023. godine. Računi su zaprimljeni na samom kraju prosinca s valutom plaćanja od par dana.

Stanje obveza 30. lipnja 2023. iznosi 2.203.121,57 eura. Od ukupnih obveza nedospijele obveze iznose 2.198.724,79 eura. Odnose se na plaće i naknade za lipanj, te režijske troškove, matrijalne troškove i ostale obveze za financijsku i nefinancijsku imovinu. Podmirene su u srpnju 2023.

Dospjele obveze iznose 4.396,78 eura i dio je već podmiren u srpnju 2023. Računi su zaprimljeni na samom kraju mjeseca s valutom plaćanja od par dana.

U Zagrebu, 12. prosinca 2023.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izv. prof. dr. sc. Domagoj Tončinić